Удружење грађана Хан

с. Мртвица бб 17514 Џеп

060/0471229

**ЈАВНИ ПОЗИВ
ЗА ПРИЈАВЉИВАЊЕ КАНДИДАТА ЗА АНКЕТАРЕ**

 **(пријављивање у периоду од 21. до 25. септембра од 9 до 12 часова, у просторијама Услужног центра општине Владичин Хан шалтер бр. 4).**

Удружење грађана Хан, с. Мртвица бб, упућује јавни позив свим заинтересованим кандидатима ромске националности да се пријаве за посао анкетара, за потребе спровођења теренског анктирања становника ромске националности на територији општине Владичин Хан а у циљу спровођења пројекта **„Социјална карта ромског становништва у општини Владичин Хан“.**

Анкета се спроводи од 01. до 31. октобра 2015. године на територији општине Владичин Хан у ромским насељима у Прекодолце, Житорађе, Стубал, Лепеница, Пољана и Орљак.

Удружење Хан ће за спровођење ове анкете ангажовати укупно 6 лица за свих шест насеља. Одабир анкетара ће се вршити путем обука на којима учествују сви пријављени кандидати.

Учесници ће спроводити анкету попуњавањем папирних упитника у директном контакту са лицима у домаћинству.

Анкетари ће имати фиксну новчану надохнаду по уговору Уговор о обављању привремених и повремених послова.

Координацију анкете вршиће Координатор за ромска питања општине Владичин Хан.

**Општи услови које кандидати треба да испуњавају су:**

* држављанство Републике Србије;
* 18 до 40 година старости;
* становање (пребивалиште или боравиште) на територији насеља за које се кандидат пријављује.

**Критеријуми за избор анкетара су:**

* оцена стечена на тесту за кандидате за анкетаре;
* стручна спрема;
* због природе посла, предност ће имати кандидати који нису запослени и који живе на територији насеља где се реализује анкетирање;

**Напомена:** По овом јавном позиву, са изабраним лицима закључиваће се Уговор о обављању привремених и повремених послова, у складу са чланом 197 Закона о раду („Службени гласник РС”, бр. 24/05, 61/05, 54/09, 32/13 и 75/14).

**Од изабраних кандидата очекује се:**

* обавезно присуство свим обукама за анкетаре која ће се одржати за (од 29. до 30. септембра 2015. године), и
* спремност за тимски рад и пуно ангажовање за време спровођења анкете (од 01. до 31. октобра 2015. године).

**Позивају се заинтересовани кандидати да попуне пријаву на шалтеру број 4. Услужног центра општине Владичин Хан, која ће бити активна од понедељка 21. септембра од 9 часова до петка 25. септембра до 12 часова.**

Ранг листа кандидата биће објављена одммах по завршетку рока за пријаву на интернет-страници: <http://www.vladicinhan.org.rs> .

Потребно је да пријављени кандидати приликом селекције анкетара, која ће се одржати у малој сали Општине 28. септембра 2015. године са почетком од 11 часова, са собом понесу лична документа (ЛК).

Листа изабраних кандидата ће бити за објављена истог дана на интернет-страници: <http://www.vladicinhan.org.rs>.

**Уколико се изабрани кандидат не одазове позиву да присуствује обуци, биће избрисан са листе и позваће се следећи рангирани кандидат.**

Лице задужено за давање обавештења о јавном позиву:

Координатор за ромска питања општине Владичин Хан.

Фадил Куртић тел: 063/716-30-19